Diari Oficial de la Generalitat Valenciana


Sumari del DOGV 4005, del 23-05-2001 (2001/4613)

RESOLUCIÓ de 19 de febrer de 2001, de la Direcció General de Treball i Seguretat Laboral, per la qual es disposa el registre i la publicació dels Acords sobre Revisió Salarial definitiva 1999-2000 i Fixació de Sous Provisionals per a l'any 2001 del Conveni col·lectiu per a empleats de notaris del territori de l'Il·lustre Col·legi Notarial de València (codi 800035).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/4613


Data del document
:   19-02-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * notari
    * conveni col·lectiu

RESOLUCIÓ de 19 de febrer de 2001, de la Direcció General de Treball i Seguretat Laboral, per la qual es disposa el registre i la publicació dels Acords sobre Revisió Salarial definitiva 1999-2000 i Fixació de Sous Provisionals per a l'any 2001 del Conveni col·lectiu per a empleats de notaris del territori de l'Il·lustre Col·legi Notarial de València (codi 800035). [2001/X4613]
  
Vist el contingut de l'acta de la Comissió Negociadora del Conveni Col·lectiu per a Empleats de Notaris del Territori de l'Il·lustre Col·legi Notarial de València, presentada davant aquesta Direcció General de Treball i Seguretat Laboral, el dia 9 de febrer de 2001, firmada en data 12 de gener de 2001, d'una banda, per la representació de l'Associació Professional de Notaris de l'Il·lustre Col·legi de València, i de l'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre Revisió Salarial definitiva 1999-2000 i Fixació de Sous Provisionals per a l'any 2001 del Conveni Col·lectiu per a Empleats de Notaris del Territori de l'Il·lustre Col·legi Notarial de València, i d'acord amb el que disposa l'art. 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6 del Reial Decret 1.040/1981, de 22 de maig sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides segons Reial Decret 4.105/82, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i Dipòsit de l'acord.
  
Segon
  
Disposar-ne la publicació en el Diari Oficial de la Generalitat Valenciana.
  
València, 19 de febrer de 2001.- El director general de Treball i Seguretat Laboral: Román Ceballos Sancho.
  
Acta de la comissió negociadora del conveni col·lectiu per a empleats de notaris del territori del Col·legi Notarial de València
  
València, 12 de gener de 2001.
  
A les vint hores d'avui, en la Notaria del senyor Enrique Robles Perea, carrer de Jorge Juan núm. 24-1ª de València, es reuneix la Comissió Negociadora del Conveni Col·lectiu de Treball per als Empleats de Notaris del Territori de l'Il·lustre Col·legi Notarial de València, constituït per:
  
En representació de l'Associació Professional de Notaris de l'Il·lustre Col·legi de València presideix: el senyor Enrique Robles Perea, notari de València, el senyor Fernando Pascual de Miguel, notari d'Almassora (Castelló) i el senyor José María Cid Fernández, notari d'Alboraya (València).
  
En representació de l'Associació Professional Lliure d'Empleats de Notaries de la Comunitat Valenciana. APLEN: president: el senyor Ernesto Mañez Fort, de València; el senyor Eduardo Genovés Candel, de València; el senyor Antonio Santamaría Creo, de València; el senyor Juan Candela Cerdán, d'Alacant i el senyor Manuel Ros Porcar, de Castelló.
  
Actuen com a portaveus de les respectives representacions els senyors Robles i Mañez. Presideix la reunió el senyor Enrique Robles Perea i actua com a secretari el senyor Eduardo Genovés Candel.
  
A aquest acte se li dóna el caràcter de Junta Decisòria, que accepten, per unanimitat, i d'acord amb l'article 28.C del Conveni Col·lectiu vigent de 26 d'octubre de 1992; a continuació es procedeix a exposar el que s'ha tractat en diverses converses i a conseqüència d'això, es prenen, per unanimitat, els següents:
  
ACORDS
  
Incrementar els salaris dels empleats de notaries en la quantia que corresponga per aplicació de l'Índex de Preus al Consum (IPC) per a les categories i grups de notaries del territori corresponent a l'Il·lustre Col·legi Notarial de València (és a dir, les províncies de València, Castelló i Alacant), una vegada conegut l'IPC de l'any 1999, el de l'any 2000 i l'increment per inflació que es calcula puga augmentar l'IPC de l'any 2001.
  
L'increment resultant entre la taula salarial provisional i la definitiva de l'any 1999, serà pagat d'una sola vegada, amb efectes des de l'1 de gener de 1999. Així mateix, s'acorda que per a l'any 2000 s'aplique la taula salarial resultant, des de l'1 de gener de 2000, pagant-se d'una sola vegada.
  
Per a l'any 2001 i comptats des de l'1 de gener, s'aplicarà la taula salarial fixada de forma provisional per a aquest any. Si l'IPC definitiu de l'any 2001 supera el 2%, els sous previstos seran modificats i revisats en el moment que es conega aquest IPC definitiu. Així mateix, aquests salaris podran ser modificats, a la baixa, si resulten ser inferiors dels percentatges previstos.
  
Les taules salarials resultants ?prenent com a base els salaris definitius de l'any 1998-, s'incrementaran, a favor dels empleats, per arredoniment, fins a la fracció immediata superior a 100 pessetes, i es fixen com a sous mínims dels tres anys considerats i excepte revisió per a la de l'any 2001 les de les taules salarials següents:
  
Taula salarial definitiva per a l'any 1999.
  
 Grup 1r Grup 2n Grup 3r
  
Oficials primers 468.165. 088.247. 150.800.
  
Oficials segons 108.548. 762.297. 130.200.
  
Auxiliar 763.036. 549.987. 108.700.
  
Copistes 266.629. 98.000. 93.900.
  
Subalterns 88.900. 88.900. 88.900.
  
Taula salarial definitiva per a l'any 2000.
  
 Grup 1r Grup 2n Grup 3r
  
Oficials primers 849.564. 904.196. 156.900.
  
Oficials segons 088.237. 588.902. 135.500.
  
Auxiliars 089.773. 135.022. 113.100.
  
Copistes 739.437. 208.541. 97.700.
  
Subalterns 92.500. 92.500. 92.500.
  
Taula salarial provisional per a l'any 2001 (subjecta a revisió segons IPC del mateix any)
  
A les quantitats expressades s'afegirà el complement d'antiguitat que pertoque en cada cas, d'acord amb l'article 29 del conveni esmentat.
  
Els salaris establits tenen la consideració de mínims, per la qual cosa els actes o convenis acordats entre els notaris i els seus empleats que impliquen condicions més beneficioses per a aquests, subsistiran per a qui els gaudisca.
  
De la mateixa manera, els increments establits en la taula salarial fixada seran absorbits per qualsevol forma de retribució que perceberen els empleats.
  
Els acords precedents es comunicaran per la Comissió de Vigilància, amb caràcter immediat a tots els notaris i empleats del Territori, per les seues respectives Associacions Professionals.
  
I perquè conste, llegida per tots es redacta i aprova pels reunits la present acta, que s'estén per exemplar quadruplicat i a un sols efecte, s'acorda la seua tramesa als afiliats dels col·lectius representats, es faculten els presidents de les associacions firmants, amb caràcter indistint i solidari per a efectuar tots els tràmits necessaris o que es creguen convenients davant els organismes competents, fins i tot davant la Direcció General de Treball, Conselleria de Treball de la Generalitat Valenciana, i qualssevol altres centres oficials, per a la seua publicació en el Diari Oficial de la Generalitat Valenciana i el seu registre en l'organisme competent. I en conformitat, es firma per tots els reunits la present acta, i s'alça la sessió a les vint-i-una hores del dia de la data.
  
Per la representació notarial: Firmat: Enrique Robles Perea. Fernando Pascual de Miguel. José María Cid Fernandez.
  
Per la representació dels empleats: Firmat: Ernesto Mañez Fort. Eduardo Genovés Candel. Antonio Santamaría Creo. Juan Candela Cerdán. Manuel Ros Porcar.